
La flame di un coc san 
e sparnice sflandorosis faliscjis 



Benedets i viei di cjase, 
come vifs e come muarts 
lor il centro lor la base 
del afiets e del ricuarts. 



(Fieri Corvat) 



Faliscjis 

liseris come lagrimis 

e svolin su pe flame 

a dilunc 

vivis 

tal simpri di un lamp. 

(Nadia Pauluzzo) 



PREAMBUL 



La storie dal mont le fasin i popui, che dai popui le fasin lis 
gjarnaziis, che des gjarnaziis le fasin lis fameis e, alore, si rive a di che 
che des fameis le fasin i oms. Si che duncje par capi e studia la storie 
dai popui, bisugne scomenca a cognossi lis parts che ju metin adun, val 
a di, la storie des fameis e dai lor components. 

Cun cheste convinzion mi e vignude la voie di racuei notiziis e fa 
ricercjiis su la me parintat, butant ju, neri su blanc, in mut di lassa ale di 
scrit sui Falescjins de me famee, par memorie di chei che a vignaran. 

Mi rint cont che chest gno proponiment al podara interessa nome 
pocs di lor fur de famee ma, in avigni, al podara jessi di sigure utilitat, 
se no altri, come testemoneance dal spirt dai vons in linie cul caratar e 
cul inzen de int pontebane. 




Ponteibe. Vie de pas: il sit dai Falescjins 



O cirarai di jessi il plui obietif pussibil, tal sens di conta nome 
avenimets realmentri suceduts, cence lassami cjapa dal gno sghiribic 
di scrivi. Dut cas, se mi capite di intivami in cualchi liende che no pues 



jessi documentade, jo le conti distes, pront a aceta eventuals e validis 
contestazions. 

O torni a d! che cheste ricercje e a un impast dut personal o, se 
volin, saurit cun cuince di famee. E je buride fur cul proposit che ale 
dal passat al resti a rivuart no dome de storie dai Falescjins pontebans, 
ma ancje di che dal pais. Al e clar che la storie di cjase des feminis 
imparintadis cui Falescjins no ven tratade in cheste conte. 

O ai, pero, di zonta che cheste vore e racuei nome frucons des tantis 
vicendis vivudis dai miei, sei parce che o dispon di masse poc material 
restat dopo dai disastris capitats su la cope de nestre int, sei parce che il 
timp al a bel smamit la memorie, e no dome la me, che e vares di jessi 
la fonde par chestis voris. 

E o conclut cheste introduzion disint che chest lavorut al si ferme a 
la me gjenerazion stant che la nestre mularie, ancje se za madressude, 
no pues jessi inmo materie storiche. A je o dedichi nome cualchi 
riferiment, sigur che i zovins Falescjins no se vedin a mal. A varan timp 
par scrivi lis lor memoriis. 



GJENESI E LIDRiS DE FAMEE 
EDALCOGNON 



Sior Toni Falescjin di Osof, mior cognossut come Toni Fuartece, che 
al e stat segretari de Societat Filologjiche Furlane e ancje lui interessat 
di etimologjie dai nons, pal fat che o vevin il stes cognon e che jo o 
stevi frecuentant la universitat, mi conta che lui al veve metut il nas tra 
lis cjartis dal Istitut florentin di araldiche, fasint une scuvierte une vore 
interessante. Al veve cjatat che, intor dal 1300, un ciert Falescjin al 
scugni scjampa di Firenze, tant che Dante, sicu "ghibellin fuggiasco", e 
rimedia un sotet prime su la Poretane e daspo tal Patriarcjat di Aquilee 
in cualchi spierdut rices viers lis monts. 

Cognossi se chest von al partignive a une famee dai Falisci, popul 
de antighe Etrurie, e duncje salacor imparintat cui Etruscs e stabilit 
plui tart in Toscane, o pur se al jere un toscan dal luc che al cjapa il 
non dal so mistir o di cualchi so particolaritat fisiche, no nus e dat di 
save. Forsit la so famee e podeve ve une farie dula che lis "faliscjis" no 
mancjavin di sigur, come che e podeve jessi ocupade a "fa lis escjis" 
par la a pescja. 

In ogni cas i Falescjins, cine o sis secui indaur, a an di jessi stats 
di divignince toscane, ancje se cheste interpretazion no je par nuie 
condividude di ducj, ancje pal fat che la final dal cognon che, a la 
taliane e finis in "ini", e a la carateristiche di un patronimic toscan. 
Dut cas, ancje se la scuvierte di sior Toni Fuartece no a une saponte 
documental che e puedi garanti la sigure origjine dal non, istes e 
podares spieganus il parce de seguitive direzion dai Falescjins viers il 
Friul, dula che a an di ve cjatat padin, scjampats dal davoi discjadenat 
tra vuelfs e ghibelins. Forsit chei nestris basavons no jerin nancje 
lor farine par fa ostis e a fuirin tal Patriarcjat o a Vignesie propit par 
scjampa al svindic dai florentins. 

Si pues presumi che chei Falescjins profugos a cjatarin pas inte tiere 
furlane ancje parce che a podevin meti a disposizion la lor esperience 



di lavor par vele coltade, prime dal lor bant, inte lor tiere di origjine. II 
prin goc de famee al a di ve furnit, di sigur, une biele semence che, a 
so volte, si e sparnicade sei tal plan che tra lis monts. Di fat lis plantis, 
madressudis cul timp, a an slungjat i lor ramacs sul Friul, soredut te 
zone montagnose, forzit par vie che ali, in che volte, si sintivisi plui 
sigurs. 

Ma cumo jo, no jessint in condizion di la tant indaur cui agns, parce 
che, in tal cas, o vares di fa ricercjiis a no fini, mi fermi sui ultims 
Falescjins, o mior, su chei de me famee. Cheste sielte, dal rest, e rispiete 
il proposit di cheste vore. Par altri, par coerence e pe lor lungje e stabil 
residence in sit, mi sint obleat di nomena, ancje se fur de parintat, i 
Falescjins di Muec, chei di Lestize, di Trep di Cjargne, di Paular, di 
Osof e vie indenant, lassant fur, purtrop ma cence vole, cualchi ramag. 
Cun di plui, no pues fa di mancul di ricuarda la presince patronimiche, 
ancje se di epoche plui recent, a Tarvis, a Udin, a Rome, a Milan, a 
Feldkirchen (Carintie), a Salt Lake City (USA), a Paris e in tancj amis 
lues che mi sparagni culi di ripuarta. Ma ancje se no nomeni altris sits 
di presince falescjine tal mont, metipen che no fali, se o dis che no mi 
risulte che la nestre giarnazie e vebi mai disonorat il nestri cognon! 




Un trop di Falescjins 



JENTRIN TAL STRUC DE CUESTION 



Par prime robe al va dit che, dal pont di viste logjistic, la famee dai 
miei Falescjins, e a lis ladris tal bore dai Saps, in Val Aupe, tal comun 
di Muec, a cualchi chilometro da la siele di Cjarescjatis confmant cun 
Ponteibe. 

A chei miei vons ur vevin dat il sorenon di Dodoinis e cussi, par 
meti dongje la storie de me famee, o partis di gno trisnono che si 
clamave Dreee, duncje Dree Dodoine. II sorenon al e restat vif inmo 
vue, riservat pero nome a cualchi Falescjin dai Saps. 

Chest ultim bore de frazion muecane di Bevorcjans, al a un contat 
ancje cun Gjeri, in comun di Paular, midiant di un troi che al passe par 
Forcele Grifon e chest leament stradal al spiegares forsit la facilitat di 
spostament di un ram dai basavons in chel comun cjargnel. 

Dal trisnono Dree e di so femine Ane Tolazzi, al nasse gno bisnono 
Toni, nassut ai 7 di novembar dal 1831, che al cjole par femine, ai 4 di 
fevrar dal 1 856, la bisnone Gjovane Luzie Vuerich, di Aupe, de famee 
dai Crones. Di cheste Gjovane Cronce, clamade Marizze, si sa che e 
jere fie di un Michel Vuerich e di une Marie Orsarie Cogo. 

No mi e dat di save ale di plui su di lor, dome che lui al muri ai 5 
di otubar dal 1905, mintri che je e siera i siei voi ai 13 di dicembar dal 
1914, ducj i doi, duncje, prin de prime vuere mondial. A an vut il merit 
di jessi vignuts a Ponteibe e di ve metut al mont cuatri fis che di lor, 
gjavant gno nono Vigji, o pant culi nome ale: 

- Michel, nassut ai 12.5.1857, che al cjole, dal 1883, Antonia 
Englaro e al ve tre fruts, doi muarts di picui e Gjovane Marie che si 
trasferi, mi par, a Rome. 

- Quintilio, maridat cun Antonia Di Gaspero, che al a vut tre 



fruts: dal 1887 un Michel imparintat cui Buzzis dal Albin, dal 1889 
une Gjovane Catarine maridade Moretti e dal 1891 il Bepo, clamat 
Michelio che al sposa Caroline Nassimbeni fie di Pieri e Virgjinie 
Clauderotti. Dal matrimoni di Bepo e Caroline al nasse Ferucio che, 
laureat avocat, a so volte, al cjole Erminie Loffreda, che i regala doi 
fruts: Carlo, deventat colonel dai alpins, e Sergjo, retor di scuelis e 
ancje sindic di Ponteibe par cualchi timp. 

- Emilie, clamade agne Mie, vignude al mont ai 18 di avost dal 
1862, e che, se no fali, si marida dos voltis, e e ve dal Vigji Battaini, 
sei il Nando, om da la Nine dal Spere, sei la Nunziade, maridade cuntun 
Capellaro dai Mucjos. 

Su chescj tre e su lis lor fameis o podares conta inmd ale, ancje 
pal fat che, seont la leg, a jentraressin tal sest grat de me ipotetiche 
sucession legjitime. O pensi, pero, che se o slargji masse la conte su 
la parintat, o voi masse tal presint e la storie, invezit, e pratint che une 
vore di aghe e passi sot i puints par une seriose considerazion. 




1930: lafamee dal Bepo Michelio 

ILQOC 



Par mutifs di clarece, o ripuarti, cumo, un toe dal arbul gjenealogjic, 
partint dal "patriarcje Dree Dodoine" fin a la famee dal gno bisnono 
Toni: 

ANDREA 

(sp. Anna Tolazzi) 



ANTONIO ANDREA 

(n. 7.11.1831 + 5.10.1905) (n. 14.4.1839 + 22.11.1924) 
(sp. Vuerich Gjovane Luzie fu Michel (sp. Maria Tolazzi 

je n.14.4.1835 + 13.12.1914) je n.25.9.1845 + 23.8.1914) 



MICHELE 


LUIGI SANTO 


QUINTILIO 


EMILIA 


n. 12.5.1857 


1.11.1858 


11.9.1860 


18.8.1862 


sp. Antonia 


Emidia 


Antonia 


Luigi 


Englaro 


Nassimbeni 


Di Gaspero 


Battaini 



Passin, alore, al cuart frut, no nomenat prime: a gno nono Vigji, che 
i regjistros lu an scriturat sicu Luigi Santo, nassut dal 1858 al prin di 
novembar e che si marida cun me none Milie Nassimbeni, ripuartade 
da l'anagrafe come "Emidia", ancje je nassude dal 1858, ai 12 di jugn, 
de famee pontebane dai Bulis. 

Culi o fas une ecezion al proponiment inizial di no la fur da la 
schirie dai Falescjins, tal sens che o ripuarti, midiant di une fotografie, 
la parintat di me none Milie Nassimbeni che e faseve part, come che o 
ai za dit, de famee dai Bulis, nomenats in che famose sagre de tradizion 
pontebane, mai smenteade,cuant che si tiravin lis scaletis tal di di San 
Zuan. In che ocasion si pandevin lis gnovis e i petecs dal pais come che 
si capis in cheste filaine che si recitave a dute vos tirant la scalete: 

"O tiri cheste scalete, in onor dal Pieri Buli, che dopo sis f avis, al 
a vut unfasuli!" 



li 



Une di ches sis favis e je propit me none Milie che o viodin, par 
ultime, a drete sul ritrat. Dos favis, Virgjinie e Ulive, a son restadis 
vedranis e ches altris tre si son maridadis, Gjovane cul Bulian, Rosalie 
cul Brisinel e Gjudite cul Tessitori. II fasul al jere Teodosio che lu 
ricuardi parce che so fi Pieri, al fase il spedizionir cun gno pari e cun 
gno barbe Vigji, tai agns dopo la prime vuere mondial. 




1880: 1 Bulis, sis favis e unfasuli 

Di me none Milie che, di mocul, mi faseve ogni sere tigni sii il rosari 
prime di la a cene, o zonti che e veve miec sane buiat, stant che so mari 
Francescje, e jere, apont, une Piemont di Buie. Mi ricuardi che il Bepo 
Michelio, che o vin za incuintrat, al clamave me none Milie di sorenon 
"Grispe". A di il ver, la none, cun me tant buine, e veve un caratar 
pluitost garbin e sever: e a scugjelat nuf fruts, pierdintint, inmo creis, 
ben cuatri di lor che no vevin, si e no, i dincj in bocje. Mi par just che 
ju nomeni parce ancje lor a son stats miei barbis e agnis: 



- Pieri Vigji, n. 

- Marie Vigje n. 

- Pieri Albin n. 

- Marie Mabile n. 



5.9.1885 + 9.12.1988 

21.9.1887 + 16.4.1888 

1.3.1892 + 2.3.1894 

26.11.1893 + 18.12.1893 

/ NONOS VIGJI E MILIE 



Tornin, alore, al nono Vigji, maridat cun me none Milie ai 20 di 
zenar dal 1883. Tal mont dal lavor al fo un preseat "palir", val a di, un 
capocantir di une grande societat vienese di edilizie che, a Gurize, a 
Lubiane, a Abazie, a Laurane e in amis lues dal imperi asburgjic, ven 
a stai inte Sclavanie todescje, in Istrie e tal Friul a soreli jevat, s'intint 
prime de grande vuere, al costrui diviers edifizis come chei che, fra i 
tancj, o puarti par esempli de so ativitat, sicu la stazion feroviarie di 
Gurize Montsante e il municipi di Lubiane. O ai cjatat une interessante 
cartuline di gno barbe Vigji, un dai fis dal nono e che o incuintrarin plui 
tart, scrite dal 1950 a gno pari Franco, che culi o riprodus come prove 
testemoneal, su la cuestion de stazion gurizane. 








La stazion gurizane 



A la fin dal secul passat, il nono Vigji al le a sta di cjase a Lubiane, 
dula che al puarta la famee e dula che al nasse dal 1900, gno pari 
Francesco, clamat Franco. Come che al e scrit inte cartuline a pene 
nomenade, cul nono al lavora ancje so fi Toni, che al jere naturalmentri 
ancje gno barbe. Ancje di chest ultim o cjacararin plui indevant. 

Chest benedet nono Vigji, oltri che ve il mal dal madon a pro di 
amis, lu ve ancje par se cun intuizion strategjiche: cul costant jutori di 

so femine, me none Milie, al va considerat il ver 50c de famee, no dome 
par ve dat lustri e onor al non dai Falescjins, sei diretamentri che par 
miec dai fruts, ma ancje par ve procurat un stabil cuartir par ducj i siei. 
Al compra, in fat, a Ponteibe, la cjase di "Vie de Glesie nr. 145-a/b", 
cumo "Vie de pas nr. 2", dula che e a vivut dute la nestre gjarnazie. 
O ripuarti un blec dai at notaril di compre-vendite, datat 7 di mai dai 
1899, che al stabili il passac di proprietat de cjase, cuntune rese catastal 
di £ 86,25, vendude da la vedue Marie Buzzi Brisinello al nono Vigji 
ancje in non e par cont di so femine Milie. 

1899: At di acuist de nestre cjase 

Ancje se il contrat di vendite dal fabricat al previodeve che i fruts 
de vedue, fin a la lor maior etat, a vessin il dirit di dopra part de cjase 
come abitazion, la situazion no crea fastidis, stant che il nono al veve 
lavor tal Cragn, dula che cu la famee al resta fin a un an o doi prime che 
e sclopas la vuere dal 1915-18, che la vie e taca dal 1914. 

Che maladete vuere e viode la famee sparnicade un poc par dut: cui 
a Cjanive di Tumiec, cui a Milan, cui soldat. E a vuere finide, cuant 
che ducj a tornarin a Ponteibe, a cjatarin la cjase pluitost sacodade ma 
sfrancjade dal oblic di loga, stabilit dal at di vendite. E cussi ducj si 
derin da fa par metile di gnuf in sest, zontant ancje une ale par ve plui 
place. No sai se il nono Vigji al riva a viodi finits i lavors, stant che al 
siera la so laboriose esistence ai 22 di novembar dal 1921, a 63 agns. 
Cumo al poise a Sant Aroc. 

A me none Milie, invezit, il Signor i de inmo une ventine di 
primeveris prime di clamale, val a di che e riva a 87 agns. Di je o ai un 
biel ricuart, fodrat di severetat e dreture moral. II sorenon di "Grispe" 
al da za une idee dal so caratar. Come man di famee, e a tirat su i cine 
fruts, un mior di chel altri, cun che autoritat e che savietat che a jerin 
lis cualitats dal vivi civil di chei agns. Di je mi plas, cumo, ricuarda 
cualchi particolar avonde indicatif di che ete, che ancje jo o ai vivut di 
frut ancje se no inmo dal dut madressut. 

La none Milie, restade vedue dal 1921, si rassegna a fa une vite 
ritirade ancje pal fat che ducj i fruts a vevin za cjatat sistemazion e 
lavor ancje fur di pais. Cussi je si dedica a oparis di misericordie, come 
socie ative fondadore da lis "Damis di caritat" di Ponteibe e come 
veterane da lis feminis di Azion Catoliche. O pensi che e sedi stade une 
des plui vielis damis dal grop e salacor cun cualchi impidiment fisic, 
stant ai agns che e veve su la schene. 

Dut cas, a part il rosari che mi faseve tight su ogni sere prime di 
lassami la a cene, e je stade une vere e convinte cristiane, tant che e a 
vut ancje la fuarce, a cuasi 75 agns e cun cualchi fasti di intes cidulis, di 
la in piligrinac a Rome, dal 1933, cui miecs dal timp, in ocasion di chel 
An Sant. E al e di di che in che volte i agns a pesavin plui di cumo! 

Ancje al di di vue, cuant che o voi a messe, o slungji dispes il voli 

sul secont banc de navade di campe, la che je e veve il so puest fis. 
Restant in teritori sacrat che, dal rest al confine inmo cumo cun la nestre 
proprietat, mi tornin iniment chei moments di pore dal 1944 e '45, cuant 
che sul cjaf nus passavin, cuasi ogni di, centenars di avions merecans 
cu la lor marcanzie di bombis pe vicine Baviere e ancje pe nestre 
valade. Mi visi che, sunade la sirene, o puartavin cuntune poltronute 
di venc, la none Milie, invulucade cun cualchi cuvierte, tal cjampanil 
che lu vevin li dongje e che al jere, par je, l'unic ripar pussibil. Forsit 
chei spavents i an scurtade, ancje se di poc, la vite. Nus lassa ai 13 di 
mai dal 1945, a pene cine dis dopo che a jerin rivats i Ingles de otave 
armade. E muri in pas savint che la vuere e jere finide. 



Simpri tocjant l'argoment religjos, je mi comprave, o e faseve fa 
par me, la tonie di mocul e cuant che o lavi a servi messe, mi slungjave 
cualchi palanche, ancje se je no 'nt veve tantis. Inmo restant te sfere 
gleseastiche dula che a operavin doi siei nevots predis Lino e Ermes, 
fis di so sur Gjudite, mi 
impensi che la none mi 
puarta une volte cun se, 
par un mes, in vacance 
a Cuian, dongje Pucui, 
li che al jere plevan, a 
pont, so nevot predi don 
Lino Tessitori. A jerin i 
agns de concuiste da 
l'Etiopie e mi impensi 
ancje che al jere il mes 
di avost in plene calure: 
va ben che o jeri un 
mul ubidient, ma a mi, 
no mi e plui smicjat 
di torna a fa chei 
esperiment, pal fat che 
il plevan mi veve metut 
a durmi cun so nevot e 
gno secont cusin Ermes 
Tessitori, tal stes jet, 
ma ben s'intint, cjaf 
cuintri pits. 




La none Milie Nassimbeni Bule 

La none, pero, e veve un picul viziut: e nulive une misture di tabac 
di nas, pe precision macubin, sante Justine e zinzilio, che mi mandave 
a compra te privative di so niece Nunziade, cuntun veri riservat a 
chel fin. Cualchi volte mi faseve cerca che polvarine maron che si 
mi vierzeve il nas, ma mi faseve ancje starnuda e prisca tant che mi 
sintivin. . . in dut il bore. 



Mi plas di siera il ricuart di me none Milie cuntun toe di une so letare 
scrite ai 22 di jugn dal 1938, a so fie Ane e al zinar Tiziano che a jerin 
in Afriche tal Congo. La grafie e la gramatiche a son un poc malut, ma 
dal scrit a trasparin, in sintesi, une fede e une moral cristianis che a son 
stadis par je, ver mur mestri de famee, l'uniche saponte di vite: 

"Carissimi Anna e Tiziano, 

Mi metto a scrivere queste due righe non so se rivo al fine. Ebbi 
in questi giorni da Verginia il vostro prolungamento di 6 mesi cold. 
E allora mi decisi di inviarti queste due righe. Sepi che mi domandi 
sefosi contenta che tu venga qualche mese prima di Tiziano. No cara 

Anna, resta con lui. Se 
al Buon Dio piacerd 
conservarmi io voglio 
vedervi rientrare tutti 
due insieme. Non 
sai quello che Gesii 
disse. Quello che Dio 
congiunge, ne padre 
ne madre possono 
scongiungere. " 




1929: La none Milie cun 
tre nevots 

LA FAMEE DI VIGJI E MILIE 



Come che o vin viodut, i miei nonos a verin ben niif fruts ma a 'nt 
pierderin ben cuatri par strade, inmo picinins. Ve cemut che e risultave 
componude la famee cence chei cuatri agnuluts: 

LUIGI SANTO (sp. Emilia Nassimbeni) 



1 
ANTONIO 


i 
LUIGI 


i 
VIRGINIA 


i 
ANNA 


i 
FRANCESCO 


n. 14.11.1883 


14.8.1889 


12.3.1891 


23.1.1895 


4.12.1900 


+ 28.9.1931 


20.10.1970 


27.10.1970 


6.11.1981 


10.12.1977 


sp. Maria 


Anna 


= 


Tiziano 


Ida 


Palmic 


Valentinuzzi 




Veggia 


Martina 




1910: La famee dal nono Vigji 

LA FAMEE DAL BARBE TOM 



Intant viodin il so arbul gjenealogjic, ancje se al e curt: 

ANTONIO LEOPOLDO 

n. 14.11.1883 - + 28.9.1931 

spos di Maria Palmic 

I 

ANITA 

n. 21.4.1912 -+ 19.7.1984 

spose di Pietro Fior e mari di Eliseo 




S 



O vin za savut che il 
prin fi dal nono Vigji, 
clamat Toni come so 
nono Toni e di secont 
non Leopoldo, al 
lavorave cun so pari tal 
Cragn cuntune imprese 
vienese di costruzions e 
propit in che tiere sclave 
al cjata di maridasi 
cun Maria Palmic di 
nazionalitat croate. 

Su lis vicendis dal 
barbe Toni o cognos 
veramentri poc, par 
vie che no ai cjartis o 
documents che a pandin 
la so vite privade che 
lui, dut cas, le passa in 

Lafamee dal barbe Toni 

buine part a Laurane. In chel biel cjanton dal Quarnaro, si sposa e al le 
a sta te cjase de femine che i regala la so uniche fie Anita. E in chel sit 
dal golf di Fiume al muri ai 28 di setembar dal 1931, a 47 agns, e ali 
al e soterat. Al a di ve vivut une vite cence padin, pluitost sfortunade, 
no dome parce che al e muart zovin, ma ancje parce che si e intivat a 
cjatasi propit tal miec dal davoi de vuere mondial. Ancje dal pont di 
viste social, al a di ve patit avonde pal fat che, lui talian, al veve la 
femine nemie, ven a stai asburgjiche e al fo cussi che a paia il fio, e je 
stade la picule inocente Anita di tre cuatri agns, che e fo internade intun 
cjamp di concentrament in Austrie, tal timp de vuere 1914-18. 

LA CUSINE ANITA 



De famee dal barbe Toni, duncje, no savares conta di plui e alore mi 
intraten su lis vicendis di so fie, val a di, di me cusine Anita, nassude 
a Laurane ai 21 di avril dal 1912. Cheste biade frute, dopo lis batiduris 
de prisonie e la muart dal pari, e cjata confuart e sosten cu l'agne 
Virgjinie che si jere trasferide a Udin. In chei agns, cuant che o studiavi 
al Zanon, o lavi un grum d'acuardi cun che me cusine, ancje pal fat che, 
di domenie, je mi vignive a cjata in colegjo e mi puartave al cine. 

A jerin, in che volte, i prins agns de seconde vuere mondial, dal 
1940 o li ator, e la vite e jere grivie par ducj, specie se tu vevis di cressi: 
in ches domeniis e meteve vie par me e mi puartave simpri cualchi 
goloset che e rivave a sparagna. Je che e veve miec sane scaf, mi veve 
insegnat ancje cualchi cjantose des sos come cheste che o ricuardi in 
segno di ricognossince: 

Star soldat, po cesti gre Un vecjo solddt al va par strade 

ce po here dobroje chel che al racuei i va ben 

kadar pride na kvartir co al rive al so cuartir 

naide samo star krompir. al cjate nome vecjis patatis. 

Anita, intant, e veve fat cognossince, e salacor morosat, cuntun perit 
cjargnel, Pieri Fior di Verzegnis, che, dopo la vuere in Abissinie cul 
Negus, al veve scomencat une ativitat di edilizie in che lontane tiere. 
Purtrop la disfate taliane in Etiopie, dal 1941, e struncja ancje che 
imprese e Pieri al passa agns presonir dai Ingles. Ma l'amor al e amor: 
Anita si marida cun Pieri, lui in Afriche e je in Friul, cuntun matrimoni 
par procure che al fo finalmentri e formalmentri consumat, a vuere 
finide, co Pieri al torna in patrie. 

Di chestis gnocis al nasse Eliseo che jo o ai tignut a batisim e che al 
muri par vie di un incident stradal, a Udin, ai 7 di marc dal 1976. 

E prin di lui, ancje so pari Pieri, insegnant al "Malignani" di Udin, 
dal 1973, al jere mancjat, cussi che che biade Anita lis veve provadis 
dutis. A je i tocja di la a jonziju, intant che e jere in vacance al mar, 
a Cesenatico, tal lui dal 1984. Ducj i tre, Anita, Pieri e Eliseo a son 
sapulits a Udin. 




1950: Anita cul sofrut Eliseo 

LA FAMEE DAL BARBE VLGJL 



La so gjenealogjie si presente cussi: 

LUIGI MARIO 

sposa Anna Valentinuzzi 



LUIGI BRUNO 

n. 20.9.1921 - + 9.9.1984 n. 17.12.1925 - + 18.8.1973 
vedran sp. Annamaria Cocchi 

i ' 1 

ANNALISA LUIGI 

30.1.1960 18.11.1965 




1959: 1 barbis Ane e Vigji 

Se Toni, fradi di Vigji, come che o vin viodut, al ve un mistir di 
caratar manual tal mont dal madon, pal barbe Vigji il discors al e 
diviers, tal sens che invezit di dopra lis mans e l'inzen, al mete in vore 
il curviel, restant dut cas simpri tal cjamp de edilizie, ancje par vie che 
al veve reditat dal pari a "palir" une predisposizion pai studis teenies. 
Di fat al riva a dotorasi in inzegnarie industrial, ai 18 di setembar dal 
1913, al Politecnic di Milan. 

Inte vuere dal 15-18 al fo uficial di artilierie e, par chest, al merta la 
nomine di cavalir di Vittorio Veneto. 

Passade la bufere, che e viode, fra 1'altri, stramudat il confin talian a 
Tarvis, il barbe Vigji, inzignir, al fo l'autor de ricostruzion di Ponteibe, 
pais sdrumat dai canons dai esercits di dutis dos lis bandis. Tal pesant 
impegn de ricostruzion, a lui i va il merit di ve volut e sostignut che 
Ponteibe e ves il biel palac comunal, progjetat dal arch. Provino Valle, 
e l'asilo pai fruts cul monument dedicat a la memorie dai Muarts in 
Vuere. 

Al e stat il prin sindic dopo la vitorie di Vittorio Veneto, dal 1922 
al 1925 e al guida l'Aministrazion di che volte a meti adun e fa passa 
il gnuf plan regolador. 





1948: L'ex sindic barbe Vigji 



A lis gnocis di Bruneto 
cun so fradi Franco 

In grazie dal so vivissim interessament, al riva adore di otigni che 
Ponteibe e deventas capoluc di mandament, come centro dal Cjanal 
dal Fier e de Val Cjanal mertantsi la cros di cavalir uficial de Corone 
d'ltalie. Al e mertevul ancje di jessi rivat, in fuarce dal concuistat 
decret dal 15.8.1924, a uni lis comunitats di Ponteibe e Pontafel intun 
unic comun, cu la colaborazion dal sindic di Pontafel o Ponteibe 
Gnove, Francesco Bierti, grant ami dal mestri Turo Zardini. II barbe 
Vigji al e memoreat, pe so ativitat publiche tal grant cuadri, opare dal 
ponteban Toni Morocut, che si cjate te sale dal consei dal municipi di 
Ponteibe. 

Si sa che in chel periodi dute l'ltalie e jere intrigade cu la cuestion 
dal fassio e ancje lui si intiva in ches ideologjis, ancje se contestadis 
dai solons locai, ideis che lui al mantigni ancje dopo scjadut il mandat 
di sindic, doprantsi in impresis cooperativis artigjanis di Bolzan, Rome 
e Milan. 

Prime di lassa Ponteibe par ministra ches cooperativis che o vin dit, 
al fonda, insieme cun gno pari Francesco, clamat Franco, e cul cusin 
Pieri Nassimbeni Buli, une des plui vecjis cjasis di spedizions di chest 
confin, la dite "Fratelli Faleschini e Nassimbeni". Si marida a Gurize 
cun Anna Valentinuzzi dal 1920 e i nasserin doi fruts: Luigi e Bruno, 
che no o clamavin Gigio e Bruneto e che o incuintrarin tra poc. 

I siei ultims agns ju passa a Milan, dula che al muri ai 20 di otubar 
dal 1970. Al poise a Sant Aroc, te tombe di famee a Ponteibe, tal pais 
dula che al a dat fur lis sos mior energjis. 

IL CUSIN "GIGIO" 



Un dai components di plui prestili de famee dai nestris Falescjins, 
al e stat il prin frut dai barbe Vigji, ancje lui Luigi come so pari, nassut 
a Gurize il 20 di setembar dai 1921. 

A chest gno cusin i tocja la brute aventure de campagne militar in 
Russie dula che, come tenente, al riva a puarta in salf i siei soldats, 
ma che si beca, purtrop, une brute broncopolmonite che, par fortune, 
al riessi a vuari tal zir di pocs mes. Di chei agns e di lui o ai un vif 
ricuart: a pene tornat in Italie, si ferma a Udin in cjase di nestre agne 
Virgjinie, inmo convalessent. O vin passat cualchi timp insieme, intant 
che jo o fasevi Pultim an di rasonarie e lui che al preparave la so tesi 
di lauree. 

In chel stes an, dai 1945, si laurea a Rome in Economie e Cumierc 
e al deventa subit colaborador dai famos profesor e statistic Marcello 
Boldrini, docent a la Universitat di Rome. Ancje Gigio al resta 
principalmentri tal mont de statistiche e al publica dai 1948 une 
fondamental memorie su cheste materie che lu puarta di buride, brusant 
lis tapis, a une brilant cariere academiche, deventant titolar de catedre, 
apont, di statistiche te facolta di Siencis politichis de Universitat 
catoliche romane. Al fo docent de stesse materie ancje te facoltat di 
Economie di Rome e in che de Universitat di Gjenue tal an 1951-52. 

La so posizion didatiche davuelte a Rome, a Gjenue e a Milan, 
i de l'autoritat di impegnasi te conduzion di impurtantis aziendis e 
organisims publics, sot la protezion di Mattei e daspo dai so emerit 
professor Boldrini, sorestants dai ENI. Mi plas ripuarta, voltat par 
furlan, un blec di articul, publicat su une riviste specializade, "pe muart 
dai prof. Luigi Faleschini": 

"... La so preparazion logjic-filosofiche - oltri che statistiche - e 
cun plui l'alt insegnament metodologjic dai so mestri prof. Boldrini, 

lu rindevin sigur e intransigent, co al sustignive la unicitat dal metodi 
sientific, che no pues jessi plui o mancul dumiesteat seont lis particolars 
siencis empirichis, la che al cjate aplicazion. II libri di test, di lui 
preparat cun grande cure par chest insegnament al reste a testemonea 
tals convinzions e il so cristalin rigor sientific..." 

"... L'insegnament che nus lasse - ai siei students, ai siei arlefs e ai 
coleghis de Universitat catoliche - al e chel de costante insodisfazion 
pai risultats belza otignuts e de continue ricercje critiche par metiju in 
discussion, mioraju, tira fur ideis par riva a gnufs travuarts su la strade 
dificil e insidiose de ricercje sientifiche." 

Nus a lassat, di pont in blanc, ai 9 di setembar dal 1984 
probabilmentri par cause di problems di circolazion, salacor procurats 
e coltats inmo al timp de campagne di Russie. Al poise ancje lui tal 
cimiteri di Ponteibe. 




1959: II cusin Gigio cu la ague Virgjinie 

IL CUSIN BRUNO 



II secont fi dal barbe Vigji, Bruno o Bruneto, nassut a Ponteibe ai 
17 di dicembar dal 1925, nol ve une vite facile. Di fisic pluitost delicat, 
i tocja ancje di jessi mitraliat di un avion merecan, dongje Milan, in 
plene vuere dal 1944 e ferit gravementri intes gjambis, tant die a 'nt 
pierde une. 

II so bon e dole caratar i permete di supera i siei malans cun tante 
sopuartazion e pazience, dotis che lu puartarin a vinci chel natural sens 
di sfiducie che, in ciertis situazions, al mine l'esistence. 

Des voltis al vignive, d'istat, a Ponteibe ancje par sfrancjasi e cheste 
evasion dal mont di che volte lu inmania viers un mertevul compens. 
Intant di ches permanencis pontebanis, o lavi ogni tant a spas cun lui in 
compagnie di dos fantatis: jo mi fermai parce che no jeri inmo madur, 
ma lui plui vecjo di me, al le indevant e si marida cun Annamaria 
Cocchi. 

Ma l'amor nol e che al strambissi simpri, anzit cualchi volte al 
nudris il curviel, come che al a fat par Bruneto, tant al e ver che si 
laurea a Rome dal 1954 cuntune tesi a l'altece dal so cjaf di talent. 
Al veve tal sane il balin de matematiche e cheste e je stade la materie 
che lui al a studiat, insegnat e aplicat in dute la so esistence. La so 
predisposizion pai numars le cjatin subit intes primis publicazions 
che al a scrit sul "Bollettino dell'Unione Matematica Italiana", che 
a ricjalcjin i argoments de so tesi. Za il titul doprat par ches stesuris, 
"Sulla definizione e proprietd delle funzioni a variazione limitata in 
due variabili ", al dis dut. 

Cul timp, simpri in cjamp sientific, Bruneto al cambia propension 
par passa ai problems de automazion dal calcul, publicant une desine 
di lavors su argoments pluitost osteos, (teoria degli automi, funzioni 
ricorsive, algebra linear e, etc). 

Come component dal "Comitate per le scienze matematiche del 
C.N.R.", al fo Diretor dal Servizi di Matematiche aplicade dal Centro 
di Calcul dal CNEN di Bologne. 

Dal matrimoni a nasserin doi fruts, un par sorte, Annalisa e Luigi. 
Mintri che la frute e resta in Lombardie, il mascjo Luigi, che o clamin 
Luigino, si loga a Ponteibe e al mete in vore une ativitat agricule inte 
vicine borgade dal Ombrico a Bagni di Lusniz, vore che al mande 
indenant ancje al di di vue. 

Bruneto nus lassa ai 18 di avost dal 1973, a Bologne, dula che al 
veve la residence, muart par cause di une peritonite che no rivarin a 
vuari. 




Anemarie e Bruneto cun Anelise e Luigino 

L'AGNE VIRGJINIE 



E je stade par me, ancje pal fat che no a vvit fruts, une seconde mari 
e jo par je tant che un fi. Nassude a Ponteibe ai 12 di marc dal 1891 
e batiade cul non di Virgjinie Marie, avual di chel di so agne Bule 
clamade "agne Gji". Completats i studis di mestre in Austrie e otignude 
l'abilitazion di insegnant di lenghe todescje in Italie dopo la vuere dal 
'15, e scomenca la so ativitat didatiche a Tarvis, tes elementars e in te 
scuele professional di Boscoverde (Griinwald), dula che i fo assegnat 
"«« presedt ricognossiment uflcidl pe so vore di difusion de culture 
intune cussi delicade zone di confin ". 



Dopo Tarvis e fo 
trasferide a Udin al 
IstMt tecnic "A.Zanon" 
par istrui i students 
di rasonerie che, cun 
poc rispiet par vie dal 
so fisic ben nudrit, le 
clamavin "deutsche 
Kanonenfrau". O ai 
vut ancje jo la fortune, 
cuant che o jeri in 
colegjo al Renati, di 
vele par professoresse 
di todesc; ma ancje se 
o jeri so nevot, mi a 
simpri tratat come ducj, 
cence nepotisim. 

E passa dopo, par 
dodis agns al gjinasi- 
liceu "Stellini", simpri 
La deutsche agne Virgjinie a Udin. Dopo 47 agns 

di insegnament, in ocasion dal so pensionament, il preside dal Stellini, 
preseantle pe so serietat e severitat no disseparadis di une profonde 
delicatece di mari, al inscrive la prof. Faleschini inte liste di onor dai 
insegnants cun cheste motivazion: 

"Par ve no dome insegndt il todesc, ma ancje format il caratar epar 
ve simpri coltdt il sentiment naziondl dai siei arlefs, la professoresse 
Faleschini epues cjald cun sodisfazion la stradefate. " 

Prime de seconde vuere mondial, o lavi cun je, di picul, al mar 
a Riccione. O ai un biel ricuart di chei timps: une largje splanade di 
savalon, une biele aghe cjalde e une buine cusine romagnule, sauride 
e bondante cundut che o jerin intivats in plene cjaristie par vie des 
sanzions cuintri l'ltalie. 

Pal fat che no veve cjatat marit parce che volte la etiche des mestris 
di scuele, soredut se todescjis, e pretindeve la vedranance, dut il so 
potenzial afiet lu buta sui nevots, ven a di, su Anita che e jere vuarfine, 
un poc mancul su Gigio e Bruno parce che a jerin lontans e un grum di 
plui su di me e su gno fradi Franco, mior cognossut come Chichi. 





La agne Virgjinie fantate 



Cun me santule 

L'agne Virgjinie e a badat a mi, in timp di vuere, soredut cuant co 
o jeri in colegjo e daspo, dal 1945-46, cuant che o soi passat a sta li 
di je, simpri a Udin, tal ultim an di scuele, fin ai esams di resonir. E 
chel an al e stat par me une vore informatif tal sens che mi a mostrat la 
diference tra la vuere patide e la pas concuistade, tra il rigor dal convit 
e l'afiet de famee. Ancje la presince di gno pari, che al lavorave a Udin 
spietant che si vierzessin i traspuarts e che di gno cusin Gigio, tornat 
da la Russie, che al preparave la so lauree, mi derin il jutori necessari 
par jentra tal mont dal lavor. 

Mi a, forzit, ancje un pel viziat: tal ultim an che o frecuentavi il 
Zanon. Ancje se o vevi bielza finit cul todesc, mi puartave distes, 
cuasi ogni di, tre spagnolets che o fumavi cun tante religjon. E po, la 
domenie, nus paiave il cine, a mi e a me cusine Anita, par mostranus 
che e jere contente di no. 

Ce tant che mi e stade daur cul todesc e ce tant che o ai imparat 
di je, sei pe preparazion dai esams universitaris, sei pal gno lavor di 
spedizionir tai rapuarts cu la clientele di lenghe todescje! Grazie agne 
Virgjinie! 

Nus a lassat di colp, a 79 agns, ai 27 di otubar dal 1970 e e duar 
cumo a Ponteibe a Sant Aroc. 

L'AGNEANE 



No someavin nancje stirs, me agne Virgjinie e me agne Ane, tant e 
jere la diference tra di lor, sei tal fisic che inte ande. La prime, come 
che o vin za viodut, pluitost nudride e la seconde, 1'agne Ane, pluitost 
magruline. 

Ma a part il cjavat inteligjent di dutis dos, in fat di caratar 1'agne 
Virgjinie e nudrive une tenarece plui palese, 1'agne Ane, invezit, e jere 
garbine e pevarine tant di dati un sens di sudizion e rispiet. Dal rest, 
mi ricuardi che la none Milie, so mari, mi contave che so fie Ane, di 
picule, a 'nt faseve di cuetis e di crudis, tant che e scugnive, par cjastic, 
sierale sot la scjale e ponzile tes mans cuntune gusiele. Ancje la lor 
grafie e confermave la diference tra di lor: une taronde e smussade, che 
altre dute a spic, a conferme de lor struture. 

L'agne Ane, nassude a Ponteibe ai 23 di zenar dal 1895 e batiade 
cul non di Anna Amabile, si diploma in rasonerie, ma e scjampa di 
Ponteibe pe vuere dal '15, cjatant cuartir a Cjanive di Tumiec cul rest 
de famee. Tal capoluc de Cjargne, dal 1916 indenant, e cjata lavor 





/ barbis Ane e Tiziano 

intune bancje local che, se no fali, e jere la "Banca Carnica". Par 
curiositat, dal 1920, e veve une paie mensil di £ 265.- 

A Tumiec al jere intant rivat, par cause de vuere, un torines, Tiziano 
Veggia, un gjeometri che al veve za star in France a vore tal cjamp de 
edilizie feroviarie ma che al scugni mola di colp par cuestions militars. 
Si pues di che, dal '15 al '18, fat il cors di uficial, al zira dut il front 
talian, di Tohnin, Plezzo, Ortigara, Gurize, Asiago, Nervesa, fin a 
Ponteibe e Malborghet, vuadagnant ancje une medaie. Tornade la pas, 
si intiva di incuintra a Tumiec l'agne Ane e a je i fase l'impromission. 
Si maridarin ai 5 di mai dal 1923. 




1938: La agne Ane sul Atlantic 

A chest pont, se o ai di ricuarda l'agne Ane, no pues fa di mancul 
di cubia la so vite cun che di so om, gno barbe Tiziano che, fra la 
vuere e lis gnocis, al le in Belgjo par imbasti il lor avigni. E cussi al 
fo: a passarin insieme cuasi dure la lor vite in Congo, impegnats, lui te 
progjetazion e costruzion de ferade Congolese, o mior, de trate Boma- 
Matadi-Leopoldville, je te conduzion e aministrazion dai cantirs. In 
che tiere lontane il barbe, che si sintive une vore talian tant di rinunzia 
a la citadinance belgjiche, al fo ancje consul d'ltalie in Congo, a 
Elisabethville. 

La vuere cul Negus ju fase torna in Italie, a Ponteibe, e culi il barbe 
si dopra, come consulent e cjartograf cuntune imprese dal timp, a tira la 
linie de strade militar Ponteibe-Pramuel. Dal 1938 si meterin di impegn 
par imbasti a Pontafel, pai students pontebans des scuelis professionals 
e par dute la int di Ponteibe, une straordenarie mostre di ogjets africans 
dal Congo: mi ricuardi che a jerin esponuts arcs, frecis di ogni sorte 
parfin cul velen, cros di ram come monedis, struments di musiche sicu 
tamburs o tam-tams, idui di ebano, bocaletis e tacis di len, tapets di 
rafie e un gram di amis curiositats de civiltat africane. 

La vuere dal '40-'45 ju slontana: lui al fo riclamat e mandat prime 
in Libie a Tripoli intun repart di topografie e daspo a Firenze e a 
Dobbiaco, cul grat di maior al Istitut Gjeografic Militar, dula che al 
resta fin a la fin dal conflit. 

L'agne Ane, invezit e vigni a da une man a la aziende di gno pari 
e so fradi Franco, a Ponteibe e si intiva ancje intun fat avonde curios: 
lade a Trevis a cjata un cognossint e invidade a gusta a misdi intun 
ristorant, stant che tal cjacara e doprave la lenghe francese, e fo sintude 
di cualchi fanatic fassist e, considerade une spie nemie, e fini in galere, 
dula che, par fortune, e resta nome cualchi zornade. 

Diu volint, e fini ancje la vuere e i barbis Ane e Tiziano a tornarin in 
Belgjo a Bruxelles, dula che a restarin impegnats inmo in cuestions de 
ferade Congolese. Lui al colabora cu la so vecje imprese "Otraco S.A.", 
furnit di credenzial internazional, pe assunzion di personal tecnic talian 
e di maestranzis di manda in Congo che al ciri e al cjata in buine part 
in Friul. 

II barbe Tiziano al fmi la so laboriose vite a Bruxelles ai 16 di mai 
dal 1956 e seont la so volontat di jessi puartat in Patrie, al fo sepelit a 
Ponteibe, dongje la tombe di so mari che, restade bessole in Piemont, e 
jere vignude a sta cun no a Ponteibe e che culi e muri dal 1942. 

Restade vedue, l'agne Ane e torna in Italie zirant un poc par dut, 
logade ali di parincj o amis, a Viareggio in Toscane, a Bordighera, a 
Nervesa e tai ultims agns a Conean, dula che, sot il so control, a cjatarin 
lozament i miei fis Cristina e Daniele, dal 1976 e '77, slontanats di 
cjase par vie dal taramot. 

Tal ultim e cjata padin te cjase di ripos di Spilimberc, dula che ai 6 
di novembar dal 1981 e fini la so movimentade vite. Ancje je e poise 
tal cimiteri di Sant Aroc di Ponteibe. 

J MIEI GJENITORS FRANCO E IDE 



Gno pari Francesco, clamat Franco, al vierze i voi in chel di Lubiane 
ai 4 di dicembar dal 1900, intant che so pari, come che o vin za dit, 
al tirave su cjasis e palacs tal Cragn. Di lui o cir di ripuarta, in struc, 
cualchi particolaritat de so vite che si podares definile svariade, che 
di un om che al a vivut situazions complessis come se al fos nassvit 
cualchi volte cu la "cjamese", ma no simpri tant comude. 




/ miei sot il bersd di glicine 

La none Milie mi contave che, di picul, forsit co al jere, su par ju, 
inmo di scune, lu croderin muart a cause di cualchi epidemie che e 
zirave in chei timps tant che lu vevin za cerclat di lumins e cjandelis. 
So agne Mie, vignude a cjatalu, si nacuarze che ale di lui si moveve, e 
cussi... al resuri. 

Fatis lis scuelis elementars a Lubiane, al torna in Italie par vie de 
vuere e si diploma in resonarie a Milan. Al fo, dutcas, sparagnat di la 
in prime linie, come sottenent dai alpins, stant che la vitorie su chei dal 
claut e riva propit juste in timp. Si pues di che il soldat lu fase in cjase, 
a Scluse, che e je a un tir di sclope di Ponteibe. Ma che vicinance i fo 
fatal, s'intint in sens amoros, pal fat che in che antighe vile romane 
di "Statio Larix", lunc la basse Fele, al taca a morosa cun me mari, la 
signorine Ide Martina, mestre di scuele, che lu maridara te fieste de 
Madone de Salut, ai 21 di novembar dal 1925. 

Lat in congjedo tal fevrar dal 1922 al torna finalmentri a Ponteibe, 
pais fiscat da la vuere che al stave inmaniant la ricostruzion e ripiant la 
sospindude ativitat de dogane che in che volte si davuelzeve nome pai 
traspuarts de ferade. Chei al fo un an di rinassite, no dome pes voris di 
edilizie, ma soredut pe ativitat dai spedizionirs che e sara, da che volte, 
une carateristiche e une fuarce di lavor par ducj i Pontebans. 

In fat, juste in chei an, il papa Franco, so fradi Vigji e so cusin Buli a 
meterin su la cjase di spedizions "Fratelli Faleschini e Nassimbeni" che 
e dura fin al 1933, ridusude daspo, par mutifs struturai, cul non di "Rag. 
Franco Faleschini", a dite individual, di proprietat dome di gno pari. 

Tal periodi tra lis dos vueris, pal papa la vite no fo tant legre: prime 
pe staronzade de aziende intrigade cu la rogne dai tancj problems di 
gjestion lassats insoluts, daspo pe crisi economiche nazional provocade 
soredut da lis sanzions economichis cuintri l'ltalie, ordenadis da part de 
Societat des Nazions. Che, anzit, la vuere in Etiopie lu veve invoiat, pal 
sostentament de famee, a ripia la vite militar, ma la so domande, seont 
la version di me mari, no riva mai a destin. 

Daspo, ancje se la situazion si stave miorant, a rompi la serenitat, 
e riva la seconde vuere mondial. II papa, cul grat di cjapitani, al fo 
riclamat, a Rome, tal setembar dal 1941, par emergjence ecezional, 

1975: Papa Franco e mame Ide, gnocis d'aur 

assegnat a un ufizi di censure di pueste estere, stant che al cognosseve 
il todesc e il slaf. Cun che funzion di censor, di Rome al passa a 
Bologne e a Cento dula che al resta fin al setembar dal 1943, cuant che 
al fo destinat al 5. regjiment alpin. In che ocasion la fortune lu juda 
veramentri: pal trasferiment in Sud-Tirol, al veve vut une setemane di 
licence e cussi si intiva di cjatasi a Ponteibe propit il 8 di setembar dal 
'43 e di salvasi cussi da la presonie tal todesc. 

Intant la dite e jere cuasi ferme. A tirale indevant si ufri me agne 
Ane, sur dal papa, che cun grinte e competence e riva a tigni dur, pal 
bon non de famee, fin che la ferade e pode funziona. Dopo e fo grivie 
par ducj ! II papa al riva adore a ve un puest, come interprete tal Comun 
di Udin, ancje in grazie di me agne Virgjinie, so sur, che e insegnave il 
todesc tes scuelis. Al ve fuarce, cur e fortune di tignisi simpri in contat 
cu la mame a Ponteibe, doprant cualchi volte il treno merci di Udin fin 
a Muec e la biciclete fin a cjase. E purtrop i capita ancje, cui trenos 
blocats, lant in bici dongje Tarcint, di jessi cjapat sot di un camion che 

i procura feridis e une lungje vuarision. 

La mame Ide, intant a Ponteibe, e jere pluitost malmetude pal 
fat che bees a 'nd jerin pocs, vivars inmo mancul e tante pore di 
bombardaments e rapresaliis. Cun di plui e veve dos vielis di custodi: 
prime la mari dal cugnat Tiziano Veggia, vignude dal Piemont a parasi, 
che e muri dal 1942 e soredut la none Milie che, come che o vin dit, 
e dura fin al 1945. Biade mame, ce pati in chel ultim an di vuere! Mi 
ricuardi che i puartavi cuant che o podevi, une gavete di sope che o 
rivavi a rimedia, cul jutori di une buine coghe, a Perteade la che, obleat 
cun cartuline di precet, o lavoravi cu la Todt. 




Lafamee dal Papa Franco 



Se o conti ale di me mari, o ai pore di jessi masse mol di suste, ven 
a stai di cola in formis di ingropament. Alore o ai mior volta par furlan 
l'articul di gjornal che al e stat scrit pai siei funerai celebrats ai 9 di 
avost dal 2000: 

"MANDIA LA NONE DAL PALS 

E je muarte di 97 agns Lde Martina vedue Faleschini, la femine 
plui anziane di Ponteibe. E jere oriunde di Scluse e dal 1925 e veve 
sposdt Franco Faleschini che al ministrave une des plui vecjis cjasis 
di spedizions internaziondls. 

E jere une femine un grum ative che e partecipave a lis vicendis 
dal pais, soredut tai moments plui critics, cjapant sii impuartants 
incarics tal grop des "Damis di caritdt ", des "Massdriis rurdls " o 
de Cros Rosse che e jere delegade pe zone di Ponteibe. Si butd in 
cuatri, insieme al vecjo plevan don Borie par acolzi i presonirs che a 
vignivin da la Russie e da la Gjermanie a la fin de vuere, par vistiju e 
ristordju in canoniche. Efo ancje santule dal galiardet dal grop ANA 
di Ponteibe, fonddt dal 1927. " 











/ agns no an cambiat la so dolcece 



Tornin cumo al papa Franco che, finide la vuere e metude di gnuf 
in funzion la ferade, al torna a Ponteibe par ripia il lavor di spedizionir. 
Jo intant o vevi cjapat di diplom di resonir e, insieme, si meterin di 
buine voie a scombati cui traspuarts e cu la dogane: al jere il timp dai 
grancj trafics che l'UNRRA e organizave par assisti lis popolazions 
sacodadis da la seconde vuere mondial e al jere ancje il timp des 
grandis importazions di cjarbon da la Polonie. Al fo un grant e ben 
nudrit lavor che al compensa i patiments de vuere. 

Tai vincj agns seguitifs il papa al passa une vite avonde serene ancje 
se sapontade di alts e bas seont i moments. I plaseve un grum la cjace 
e ancje lis partidis di balon che al lave a viodi vulintir a Udin, la che 
o vevi di puartalu cul auto, stant che lui nol riva a otigni la patent di 
guide. A chest proposit i domandai une volte il mutif che nol guidas 
lui: mi dise che nol passa l'esam parce che a la domande dal esaminator 
"che cosafa se incontra un funerale? " , lui al rispuinde "tocco ferro". 

Intun moment di ferme di lavor, dal 1975, mi slontanai di lui cul so 
consens e o lei a Tarvis par assumi la direzion de societat di gjestion 
dal autopuart di Coccau. Lui al tigni dur cul lavor, insiemit cun gno 
fradi Chichi, fin al teremot dal '76 che i de, par miit di di, une scjassade 
determinant sei tal moral che tal fisic. Dut cas o ai il svant di jessi lat 
a cjatalu in ospedal, un mes prin che al muris e di vei diti che al jere 
deventa pari di un dotor, titul che i a di ve smecat un grum. 



Nus lassa ai 10 di 
dicembar dal 1977 al 
Policlinic di Udin, dopo 
di un purtrop inutil 
intervent di chirurgje. 
Ancje lui al poise a 
Sant Aroc. 




Un ricuart dal teremot 

GNO FRADI CHICHI 



Se o ves di sielzi un titul par sintetiza la personality e il caratar 
di gno fradi, mi cjatares veramentri intrigat. Lazaron ma bon di cur, 
pucefadie a scuele ma inteligjent, estros ma altruist, anticonformist ma 
tal stes timp tradizionalist, insome un element poliedric che al a lassat 
un incisif ricuart di se. 



Nassut a Ponteibe ai 7 di avost dal 1930, al mostra subit che al 
veve un spirt garbin. Mi impensi che di picul mi a simpri fat bacila, 

parce che, jessint jo 
plui vecjo di lui di tre 
agns, o vevi, tai siei 
rivuarts, une sorte di 
responsabilitat pal so 
mut di fa, soredut cuant 
che si jere insieme a 
Udin, in colegjo. 





Gno fradi Chichi avtilir 



La vuere e la 
rinunzie a chel che 
al covente cuant che 
tu ses frut, a an sigur 
contribuit a formai che 
so carateristiche ande di 
vite che lu compagnara 
fin ai siei ultims dis. 

Dut cas, finide la 
scuele che, in part, e 
coincide cui agns de 
seconde vuere mondial, 
grazie a une fortunade 
oportunitat presentade 

e conseade da part di un impuartant client di spedizions, ocasion che 
il papa Franco, con grande intuizion no se lassa scjampa, al fo iscrit e 
mandat al Istitut agrari "Pastori" di Bressie, dula che al otigni il diplom 
di peiit agrari. 

Clamat sot e finit il cors di uficial, al fo assegnat a Udin, tenent 
al repart "Carellate" dal 3. Artiliarie, propit in chel an de grande 
tension cu la vicine Jugoslavie che, par fortune, si sfanta cence dopra 
armis. Congjedat e tornat a Ponteibe, si mete a lavora cul papa e cun 
me tai traspuarts internazionai e al passa ancje i esams di spedizionir 
doganal. 

Al corona il so sium d'amor, sposant, dal 1960, Catarine Ariis 
che i regala doi fruts: Gianfranco che al continue cumd l'ativitat di 
spedizionir cun slanc e competence e Paola che e vif a Udin, a so volte 
maridade cun Enea Cucchiaro. 

Gno fradi Chichi, che cualchidun al serif "Kiki" e che al veve par 




3k M 







La "Mangefra" : 
Mario, Angjelin e Chichi 



1943: Mario e Chichi 
tal curtil dal colegjo 

secont non Cesar, al cjata il timp ancje par partecipa a la vite social 
di Ponteibe come aministrator comunal o come conseir dal Enal, 
ma tal sane al nudri primarie une profonde passion sportive soredut 
pes ativitats locals, ven a stai pal balon e pai sports dal invier cu la 
predilezion pal sii di fonts. 

Al balon al dedica une buine partecipazion, stant che al fo ancje 
president, dal 1971, de Societat Sportive Pontebane. Ma une vore 
plui inmagant par lui e fo la nef che lu viode impegnat, no dome 
come dirigjent, ma soredut come judic federal intun grumon di garis 
davueltis in dut il Friul alpin. In fat, dal 1972, al ve, da lis mans dal 
President nazional de FISI, il distintif d'aur pal so impegn in che 
dissipline sportive. 

Purtrop un mal che nol perdone nusal a robat ai 12 di otubar dal 
1999 e al poise te tombe di famee a Sant Aroc. 

LAMEFAMEE 



Rivats cuasi insom di cheste "Historia Falescjinorum", o svilupi 
cumo, par clarece, la grafiche gjeneologjiche de me famee fin al cuart 
grat colateral, ven a stai fin ai nevots dai nonos Franco e Ide: 

FRANCESCO o FRANCO 

(Spos. Ida Martina) 





i 
MARIO 




i 
FRANCO CESARE 


n. 


24.8.1927 




7.8.1930 


sp. 


Lia Venchiarutti 




Caterina Ariis 


+ 


inmono 




12.10.1999 

i 


i 
CRISTINA 


I 
DANIELE 


i 
ANDREA 


i i 
GIANFRANCO PAOLA 


n. 21.4.1957 


18.11.1959 


15.9.1964 


19.3.1961 1.9.1963 




1968: Sot il control dai nono Franco e dai barbe Rico, 
Cristina, Daniele, Gianfranco, Paola e Andrea. Sentdt il cunsuvrin Luigino. 

Di gno fradi Chichi e de so famee o ai bielza contat ale ancje se in 
forme sintetiche. Ma prin di passa ai miei, no pues, dutcas, fa di mancul 
di nomena la ativitat primarie de nestre famee, inmaniade tai prins 
agns dal '920 e che e continue ancje cumo sot la bachete di gno nevot 
Gianfranco e cul jutori di me fie Cristina: la cjase di spedizions. 

La dite, prime intitulade "F.lli Faleschini & Nassimbeni", cambiade 
in "rag. Franco Faleschini" e daspo, dopo la muart dal nono Franco, in 
"Faleschini Spedizioni sne", e a rapresentat une component dal lavor 
ponteban dal secul passat, tal cjamp dai traspuarts e sdoganaments, 
ancje se e a scugnut supera moments di crisi economiche leats a lis 
vicendis politichis e militars che a an conturbat la nestre comunitat. 




E cumo, o sieri chest vore pandint ale su di me e su la me gjenie, 
graziant Diu dute in vite, che o racuei in chest arbul: 



MARIO 

(spos. Lia Venchiarutti) 



CRISTINA 

n. 21.4.1957 

sp. Giorgio Lodolo 

I 
ALESSANDRO 

n. 24.3.1988 



DANIELE 

18.11.1959 

vedran 



ANDREA 

15.9.1964 
Barbara Moroso 



MARIANNA 

21.9.1990 



PIETRO 

11.10.1992 




La mefamee 

Jo che o soi dal '27, no podevi sgara cui numars e di fat, stant ancje 
che o soi resonir, mi maridai, a 27 agns, cuntune dolce creature di 
Glemone, cu la mestre Lia Venchiarutti. 



Dal 1952 mi fo conferide la patent di doganalist e, come rapresentant 
regional de categorie, o foi elezvit a Rome, par 10 agns, inte gjunte dal 
consei nazional dai spedizionirs doganai. Restant tal mont des doganis, 
mi derin dal 1975, la responsabilitat de direzion dal autopuart di Tarvis- 
Coccau, che e dura fin al 1990, cuant che mi mertai la pension. 




La sentence pal doman 

No pues tase i agns dal teremot dal 1976: doi fruts grancj a Conean 
e il rest de famee a Rute Grande di Tarvis intant che i miei vielis, 
sdrumade la cjase dai vons, ju traslocai inte me cjase sot il cjampanil 
di Ponteibe. 

A part il lavor, la vite social pontebane mi viode president dal "Coro 
Zardini", de Societa Sportive, dal Enal-Cral, e ancje in cualitat di 
assessor comunal, cul svant di ve, dal 1958 cul Sindic Bearzot, otignut 
dal ministri roman dai traspuarts, il slargjament a Ponteibe de stazion 
feroviarie. 

Mi disimpegni, cumo, cun cualchi note di caratar personal 
intrinsic: o nudris un grant amor pe me famee, par Ponteibe e par ducj 
i Pontebans, convint che o sin une biele raze che e a mantignut, pe 
nestre valade e pal nestri Friul, i grancj valors morai di solidarietat 
e di pacifiche convivence, tramandats dai nestris vons, in chest picul 
cjanton alpin plen di grebanos, tant dispes e di continuo maltratat e 
scuintiat tal cors dai secui. 

No stin a disperasi: il Friul e Ponteibe a son e a restin, come che nus 
a cjantat il poete, la sentinele e il confin de nestre milenarie civiltat. 

O sieri cuntun avot a ducj i Falescjins, sei a chei di famee che a ducj 
chei sparnicats pal mont: se e je vere che la etimologje dal maraveos 
non de nestre gjarnazie, "faliscje", e spieghe che chest non si riferis a 
ale che al art, al vul di che ancje no o jessin, come lis faliscjis, di ale che 
al produs calor e duncje energje. Alore tigninsi in bon: o sin il risultat 
di une ricjece simpri plui preziose. 




/ miei Falescjins 

